Euroopa Liidu Teataja L 087 , 25/03/2004 Lk 0013 - 0015



Komisjoni määrus (EÜ) nr 546/2004, 24. märts 2004, millega muudetakse nõukogu määruse (EMÜ) nr 2377/90 I, II ja III lisa, milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 2004. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes, [1] viimati muudetud komisjoni määrusega (EÜ) nr 324/2004, [2] eriti selle artikleid 6, 7 ja 8, ning arvestades järgmist: (1) Vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete puhul, mida kasutatakse ühenduses toiduloomadele manustamiseks ettenähtud veterinaarravimites. (2) Jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomse toidu tarbijale ja nende jääkide mõju toidu tööstuslikule töötlemisele. (3) Loomses toidus leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad igas ravitud loomadelt saadud söödavas koes (sihtkude) ja jääkide kontrollimiseks olulise jäägi laad (markerjääk). (4) Jääkide kontrollimiseks vastavalt ühenduse õigusaktidele tuleks üldjuhul kehtestada jääkide piirnormid maksa või neeru sihtkoes. Kuna rahvusvahelise kaubanduse puhul maks ja neerud sageli rümbast eemaldatakse, tuleks alati kehtestada jääkide piirnormid ka rasv- või lihaskoes. (5) Munalindudele, lakteerivatele loomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees. (6) Määruse (EMÜ) nr 2377/90 I lisasse tuleks lisada naftsilliin. (7) Määruse (EMÜ) nr 2377/90 II lisasse tuleks lisada oksaalhape. (8) Teadusuuringute lõpuleviimiseks tuleks oksaliinhape lisada määruse (EMÜ) nr 2377/90 III lisasse. (9) Enne käesoleva määruse jõustumist tuleks kehtestada piisav tähtaeg, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt Euroopa Parlamendi ja nõukogu direktiivile 2001/82/EÜ. [3] (10) Käesoleva määrusega ettenähtud meetmed on kooskõlas veterinaarravimite alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 I, II ja III lisa muudetakse vastavalt käesoleva määruse lisale. Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolevat määrust kohaldatakse alates kuuekümnendast päevast pärast selle avaldamist. Käesolev määrus on tervikuna siduv ja vahetult kohaldatav kõikides liikmesriikides. Brüssel, 24. märts 2004 Komisjoni nimel komisjoni liige Erkki Liikanen [1] EÜT L 224, 18.8.1990, lk 1. [2] ELT L 58, 26.2.2004, lk 16. [3] EÜT L 311, 28.11.2001, lk 1. -------------------------------------------------- LISA A. Järgmine aine või järgmised ained lisatakse määruse (EMÜ) nr 2377/90 I lisasse: 1. Antibakteriaalsed ained 1.2. Antibiootikumid 1.2.1. Penitsilliinid Farmakoloogilised toimeained | Markerjääk | Loomaliik | Jääkide piirnormid | Sihtkude | Naftsilliin | Naftsilliin | Kõik mäletsejad | 300 μg/kg | Lihaskude | 300 μg/kg | Rasv | 300 μg/kg | Maks | 300 μg/kg | Neer | 30 μg/kg | Piim | Farmakoloogilised toimeained | Loomaliik | Oksaalhape | Mesilased | C. Järgmine aine või järgmised ained lisatakse määruse (EMÜ) nr 2377/90 III lisasse 1. Antibakteriaalsed ained 1.2. Antibiootikumid 1.2.6. Kinoloonid Farmakoloogilised toimeained | Markerjääk | Loomaliik | Jääkide piirnormid | Sihtkude | Oksaliinhape | Oksaliinhape | Veised | 100 μg/kg | Lihaskude | 50 μg/kg | Rasv | 150 μg/kg | Maks | 150 μg/kg | Neer | --------------------------------------------------